**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā |  Nr.225/10(prot. Nr.10, 4.§) |  |

Par sabiedrības ar ierobežotu atbildību

"LIEPĀJAS REĢIONĀLĀ SLIMNĪCA"

peļņas novirzīšanu kapitālsabiedrības

attīstībai

Pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 2.punktu un 35.pantu, Liepājas pilsētas domes 2015.gada 10.decembra noteikumu Nr.2 "KĀRTĪBA, KĀDĀ TIEK NOTEIKTA UN IESKAITĪTA PAŠVALDĪBAS BUDŽETĀ IEMAKSĀJAMĀ PEĻŅAS DAĻA PAR PAŠVALDĪBAS KAPITĀLA IZMANTOŠANU" 7.3.apakšpunktu un 8.punktu, ņemot vērā sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvja 2022.gada 1.jūnija priekšlikumu, kā arī izskatot Liepājas valstspilsētas pašvaldības domes pastāvīgās Finanšu komitejas 2022.gada 9.jūnija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Novirzīt pašvaldībai dividendēs izmaksājamo sabiedrības ar ierobežotu atbildību "LIEPĀJAS REĢIONĀLĀ SLIMNĪCA" 2021.gada peļņu 2 454 455 EUR (divi miljoni četri simti piecdesmit četri tūkstoši četri simti piecdesmit pieci *euro*) pilnā apmērā sabiedrības saimnieciskās darbības un ilgtspējīgas attīstības nodrošināšanai, plānoto kapitālieguldījumu finansēšanai un konkurētspējas veicināšanai, ievērojot sabiedrības ar ierobežotu atbildību "LIEPĀJAS REĢIONĀLĀ SLIMNĪCA" vidēja termiņa darbības stratēģijā 2022.-2024.gadam un investīciju plānā noteiktos mērķus, t.sk. arī realizācijā esošā Eiropas Savienības struktūrfondu infrastruktūras attīstības projekta "Infrastruktūras attīstība SIA "Liepājas reģionālā slimnīca", uzlabojot kardioloģijas, onkoloģijas un bērnu veselības aprūpes pakalpojumu pieejamību un kvalitāti Kurzemē" līdzfinansējumam, ietverot attiecināmo, neattiecināmo un neatbalstāmo izmaksu segšanu.

2. Sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pašvaldības kapitāla daļu turētāja pārstāvim kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, pašvaldības izpilddirektoram, Finanšu pārvaldei, Kapitālsabiedrību pārvaldības uzraudzības un revīzijas daļai, Vides, veselības un sabiedrības līdzdalības daļai, SIA "LIEPĀJAS REĢIONĀLĀ SLIMNĪCA" |